|  |  |
| --- | --- |
| **TEŠKOĆE** | **PRILAGODBE I POSTUPCI U INDIVIDUALIZACIJI** |
| **ČITANJE I TEŠKOĆE U RAZUMIJEVANJU PROČITANOG** | Izbjegavati učenikovo čitanje na glas ili pisanje na ploči pred razredom kada su u tom području veće teškoće (osim ako učenik ne izrazi želju).Koristiti prerađene, sažete, jednostavnije tekstove. |
| **LOŠ RUKOPIS** | Ocjenjivati sadržaj i točnost, a ne rukopis. Provjeriti znanje drugim načinima: usmeno, referat, izrada plakata, audio i video prezentacije, power point, tipkano na računalu i sl. |
| **SPOROST U PISANJU I IZVRŠAVANJU ZADATAKA** | Ako ne stiže prepisati s ploče-dati cijeli plan ploče ili dio koji učenik može zalijepiti u bilježnicuManji broj zadataka na satu, testovima i za zadaću (ne smanjivanje sadržaja koje mora svladati u okviru redovnog programa, osim za prilagođene programe), koristiti mogućnost češćih usmenih provjera znanja. |
| **POTEŠKOĆE PRI ZAPAMĆIVANJU** | Poticanje učenika izradi mentalnih mapa, vizualizacije sadržaja, memotehnikama i sl.1. Kombinirati govorne, vizualne i pisane metode.
2. Podsjećati ga na bitno ili pomoći u prisjećanju.
3. Poticati ga na izradu sažetaka i usmeno izlaganje.
4. Predvidjeti duže vremensko razdoblje za usvajanje nekih tema.
 |
| **POTEŠKOĆE KOD PISANE PROVJERE ZNANJA** | Produljeno vrijeme za rješavanja zadataka ili manji broj zadataka.Usmeno provjeravati znanje.Koristi veći font slova, a bitne riječi u pitanjima podebljati, podcrtati. |
| **NESNALAŽENJE U PISANOM MATERIJALU****(teško razumijevanje i pamćenje pročitanog, traženje bitnog u tekstu, izricanje osnovne teme, izricanje poruke teksta, nerazumijevanje nepoznatih riječi i fraza, metafora, izreka..)** | Uz pomoć učenika pomagača:* podcrtavanje bitnog u tekstu
* izbjegavati velike tekstualne cjeline (tekst podijeliti u kraće odlomke)
* istaknuti ideju podebljanim slovima ili bojom
* objasniti u marginama značenje težih riječi i fraza
* poticati ga na izradu sažetka teksta i izdvajanje bitnih pojmova
* poučiti ga tehnici vizualizacije pročitanog
* izraditi mentalnu mapu
 |
| **PRILAGODBA ISPITNOG MATERIJALA** | **Koncipiranje teksta:**Tekst u kratkim rečenicama.Izbjegavanje velikih tekstualnih cjelina, pisanje u kraćim odlomcima. Izbjegavati tekstove s dugačkim, višesložnim i zavisnosloženim rečenicama, posebno u inverziji (skratiti, razlomiti i semantički pojednostaviti rečenice).**Slova i znakovi**Upotrebljavanje "sans serif" slova (slova bez kratkih crtica na krajevima), Veličina slova: 12 pt ili više, Arial i Comic Sans.Ne upotrebljavati slova manja od 11 pt.Povećanje razmaka između slova i redaka.Upotrebljavanje podebljanih (bold) ili istaknutih (highlighted) slova, izbjegavanje kosih slova (italic) i podcrtanog teksta.Izbjegavanje podcrtavanja naslova ili nizova riječi, to može uzrokovati vizualno spajanje riječi. **Izgled teksta**Neka redci budu poravnani na lijevoj strani, izbjegavanje obostranog poravnavanja.Uvlačenje pojedinih redaka teksta u svrhu podjele teksta u manje cjeline.Tekst organiziran u natuknicama ili s pomoću numeričkog nabrajanja u odvojenim redcima, a ne u kontinuiranom nizu.Odvajanje rečenice dvostrukim razmakom.Ne počinjanje rečenicu na kraju retka.Upotrebljavanje široke margine.Pisanje naslova i podnaslova.Ostavljanje praznog redka između odlomaka. |
| **OPĆENITO** | Treba izbjegavati kratka i brza pismena ispitivanja i takav način procjene.Kada god je moguće, koristiti: usmeno umjesto pismenog ispitivanja, češće provjere manjih nastavnih cjelina – dogovor s učenikom kada će i što odgovarati. Ono što nije riješio u pismenom ispitu provjeriti usmenom provjerom i tek onda vrednovati.Izbjegavati zadatke s nadopunjavanjem odgovora.Izbjegavati metode ispitivanja višestrukim izborom.Pregled onoga što će se predavati kao i pregled sadržaja svake cjeline, olakšava praćenje nastave. |
| **VREDNOVANJE ZNANJA** | Imati u vidu jake strane učenika, ono što može i s tim se osjeća uspješnim.Nerijetko imaju slabo samopouzdanje i stvaraju lošu sliku o sebi, u otporu su prema učenju. Ako je obiteljska podrška dobra uspijevaju svladati redovno gradivo i često pri tome ulažu puno veći trud i vrijeme za učenje od ostalih učenika koji nemaju teškoće. Zbog toga se osjećaju frustrirani kad ocjena nije recipročna trudu koji su uložili. Primjereni oblik školovanja podrazumijeva i individualni način ocjenjivanja, drugačiji od ostalih učenika koji svladavaju redovni program bez rješenja. U skladu s preporukama stručnog tima i Pravilnika o načinima, postupcima i elementima vrednovanja učenika u osnovnoj i srednjoj školi – Vrednovanje učenika s teškoćama. |